CELEX: 32018D0754
Language: bg
Date: 2018-05-14 00:00:00
Title: Решение (ЕС) 2018/754 на Съвета от 14 май 2018 година за сключване на Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций

24.5.2018   
            
            
               BG
            
            
               Официален вестник на Европейския съюз
            
            
               L 128/1
            
         РЕШЕНИЕ (ЕС) 2018/754 НА СЪВЕТА
   от 14 май 2018 година
   за сключване на Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 6, втора алинея, буква а) и член 218, параграф 7 от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:
   
               (1)
            
            
               На 28 януари 2014 г. Съветът прие Решение 2014/146/ЕС за сключване на Споразумение за партньорство в областта на рибарството между Европейския съюз и Република Мавриций (2) (наричано по-нататък „споразумението“).
            
         
               (2)
            
            
               В първия протокол (3) към споразумението бяха определени за срок от три години възможностите за риболов, предоставени на корабите на Съюза в риболовната зона, намираща се под суверенитета или в юрисдикцията на Република Мавриций (наричана по-нататък „Мавриций“), както и финансово участие на Съюза. Срокът на прилагане на посочения протокол изтече на 27 януари 2017 г.
            
         
               (3)
            
            
               В съответствие с Решение (ЕС) 2017/1960 на Съвета (4) на 8 декември 2017 г. бе подписан нов протокол за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций (5) (наричан по-нататък „протоколът“), при условие за сключването му на по-късна дата.
            
         
               (4)
            
            
               Протоколът се прилага временно от датата на подписването му.
            
         
               (5)
            
            
               Целта на протокола е да се засили сътрудничеството между Съюза и Мавриций, да се насърчи политиката на устойчиво рибарство, отговорното използване на рибните ресурси във водите на Мавриций и усилията на Мавриций да развива устойчива икономика, свързана с използването на океанските ресурси.
            
         
               (6)
            
            
               Протоколът следва да бъде одобрен.
            
         
               (7)
            
            
               Съгласно член 9 от споразумението се създава съвместен комитет, наблюдаващ прилагането на споразумението (наричан по-нататък „Съвместният комитет“). Освен това в съответствие с член 5, член 6, параграф 2 и членове 7 и 8 от протокола Съвместният комитет може да одобрява някои изменения в протокола. За да се улесни одобряването на такива изменения, е целесъобразно на Комисията да се предоставят правомощия, при спазване на определени условия, да одобрява измененията по опростена процедура,
            
         ПРИЕ НАСТОЯЩОТО РЕШЕНИЕ:
   Член 1
   Протоколът за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций (наричан по-нататък „протоколът“), се одобрява от името на Съюза (6).
   Член 2
   Председателят на Съвета извършва от името на Съюза нотификацията, предвидена в член 16 от протокола (7).
   Член 3
   При спазване на разпоредбите и условията, посочени в приложението, на Комисията се предоставя правомощието да одобрява от името на Съюза измененията на протокола, които се приемат от Съвместния комитет.
   Член 4
   Настоящото решение влиза в сила на третия ден след публикуването му в Официален вестник на Европейския съюз.
   
   
      Съставено в Брюксел на 14 май 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  Одобрение от 17 април 2018 г. (все още непубликувано в Официален вестник).
   
      (2)  Решение 2014/146/ЕС на Съвета от 28 януари 2014 г. за сключване на Споразумение за партньорство в областта на рибарството между Европейския съюз и Република Мавриций (ОВ L 79, 18.3.2014 г., стр. 2).
   
      (3)  Протокол за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Мавриций (ОВ L 79, 18.3.2014 г., стр. 9).
   
      (4)  Решение (ЕС) 2017/1960 на Съвета от 23 октомври 2017 г. за подписване, от името на Съюза, и временно прилагане на Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций (ОВ L 279, 28.10.2017 г., стр. 1).
   
      (5)  ОВ L 279, 28.10.2017 г., стр. 3.
   
      (6)  Протоколът е публикуван в ОВ L 279, 28.10.2017 г., стр. 3, заедно с решението за подписването му.
   
      (7)  Датата на влизане в сила на протокола ще бъде публикувана в Официален вестник на Европейския съюз от Генералния секретариат на Съвета.
   
      ПРИЛОЖЕНИЕ
      
         ОБХВАТ НА ПРАВОМОЩИЯТА И ПРОЦЕДУРА ЗА ОПРЕДЕЛЯНЕ НА ПОЗИЦИЯТА НА СЪЮЗА В РАМКИТЕ НА СЪВМЕСТНИЯ КОМИТЕТ
      
      
               
                  1)
               
               
                  На Комисията се предоставя правомощието да води преговори с Република Мавриций и, когато е целесъобразно и при спазване на точка 3 от настоящото приложение, да одобрява измененията на протокола по отношение на следните въпроси:
                  
                              а)
                           
                           
                              преглед на възможностите за риболов и свързаните с тях разпоредби в съответствие с членове 7 и 8 от протокола;
                           
                        
                              б)
                           
                           
                              решения относно реда и условията за секторната подкрепа в съответствие с член 5 от протокола;
                           
                        
                              в)
                           
                           
                              мерки за управление, попадащи в обхвата на правомощията на Съвместния комитет, в съответствие с член 6, параграф 2 от протокола.
                           
                        
            
               
                  2)
               
               
                  В рамките на Съвместния комитет Съюзът:
                  
                              а)
                           
                           
                              действа в съответствие с целите на Съюза в рамките на общата политика в областта на рибарството;
                           
                        
                              б)
                           
                           
                              се съобразява със заключенията на Съвета от 19 март 2012 г. във връзка със Съобщението относно външното измерение на общата политика в областта на рибарството;
                           
                        
                              в)
                           
                           
                              насърчава позиции, които са съобразени със съответните правила, приети от регионалните организации за управление на рибарството и в контекста на съвместното управление от страна на крайбрежните държави.
                           
                        
            
               
                  3)
               
               
                  Когато се предвижда на заседание на Съвместния комитет да бъде прието решение за изменение на протокола съгласно точка 1, се предприемат необходимите мерки за това позицията, която ще бъде заета от името на Съюза, да е съобразена с най-актуалната статистическа, биологична и друга информация от значение, която е изпратена на Комисията.
                  За тази цел и въз основа на тази информация достатъчно време преди съответното заседание на Съвместния комитет службите на Комисията представят на Съвета или на неговите подготвителни органи за разглеждане или одобрение документ, в който са изложени елементите на предложената позиция на Съюза.
               
            
               
                  4)
               
               
                  По отношение на въпросите, посочени в точка 1, буква а), за одобряване от Съвета на предложената позиция на Съюза се изисква квалифицирано мнозинство. В останалите случаи предложената в подготвителния документ позиция на Съюза се счита за одобрена, освен ако определен брой държави членки, представляващи блокиращо малцинство, не възразят срещу това по време на заседание на подготвителния орган на Съвета или в срок от 20 дни от получаването на подготвителния документ, в зависимост от това кое от двете събития настъпи по-рано. При наличие на възражение въпросът се отнася до Съвета.
               
            
               
                  5)
               
               
                  Ако в хода на по-нататъшни срещи, включително на място, не е възможно да се постигне съгласие, така че позицията на Съюза да бъде съобразена с новите елементи, въпросът се отнася до Съвета или до подготвителните му органи.
               
            
               
                  6)
               
               
                  Комисията се приканва да предприеме своевременно необходимите последващи действия в отговор на решението на Съвместния комитет, включително, когато е целесъобразно, публикуването на съответното решение в Официален вестник на Европейския съюз и представянето на евентуални предложения, необходими за изпълнението на това решение.